
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 104
                                                              din 26 aprilie 2018
privind desfășurarea evenimentului „Festivalul Copiilor” 2018 și punerea la dispoziție, cu titlu gratuit, a sălii Centrului Național de Informare și Promovare Turistică, a Sălii de Sport „Radu Voina” și a terenului aparținând domeniului public din Cetatea Medievală (Piața Cetății) precum și

a terenului din parcarea din strada Griviței pentru desfășurarea evenimentului

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 9.905/10.04.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa înregistrată la Municipiul Sighișoara cu nr. 9.139/02.04.2018, formulată de Asociația Pentru Educație Deschisă, prin care, se solicită sprijin pentru organizarea, în Municipiul Sighișoara, a evenimentului ”Festivalul Copiilor” 2018, în perioada 01.06.2018 – 03.06.2018, constând în punerea la dispoziție, cu titlu gratuit, a sălii Centrului Național de Informare și Promovare Turistică (Sala Sander), a Sălii de Sport „Radu Voina” și a terenului aparținând domeniului public din Cetatea Medievală (Piața Cetății), precum și a terenului din parcarea din strada Griviței;
Având în vedere că o astfel de manifestare va completa în mod fericit calendarul evenimentelor publice din municipiul nostru;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările și completările ulterioare, conform cărora: „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 9.904/10.04.2018, prin care se propune şi se justifică oportunitatea desfășurării evenimentului „Festivalul Copiilor” 2018, în perioada 01.06.2018 – 03.06.2018, precum și punerea la dispoziție, cu titlu gratuit, a sălii Centrului Național de Informare și Promovare Turistică (Sala Sander), a Sălii de Sport „Radu Voina” și a terenului aparținând domeniului public din Cetatea Medievală (Piața Cetății), precum și a terenului din parcarea din strada Griviței, în perioada 01.06.2018 – 03.06.2018, către Asociația Pentru Educație Deschisă, pentru desfășurarea evenimentului, îndeplinindu-se prevederile legale în acest sens;
Având în vedere avizele favorabile ale comisiilor de buget, urbanism, comerț și socială;
În temeiul prevederilor art. 36 (2) lit. „c” şi „d”, (6) lit. „a” pct. 1, 5 - 7 şi (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,

            H O T Ă R Ă Ş T E:

Art. 1. Se aprobă desfășurarea evenimentului „Festivalul Copiilor” 2018, în perioada 01.06.2018 - 03.06.2018,  eveniment organizat de Asociația Pentru Educație Deschisă.

Art. 2. Se aprobă punerea la dispoziție, cu titlu gratuit, a sălii Centrului Național de Informare și Promovare Turistică (Sala Sander) și a Sălii de Sport „Radu Voina”, în perioada 01.06.2018 - 03.06.2018, către Asociația Pentru Educație Deschisă, în vederea desfășurării unor activități din cadrul evenimentului „Festivalul Copiilor” 2018.
 Art. 3. Se aprobă punerea la dispoziţie, cu titlu gratuit, a terenului aparținând domeniului public din Cetatea Medievală, respectiv, Piața Cetății, precum și a terenului din parcarea din strada Griviței, în perioada 01.06.2018 – 03.06.2018, către Asociația Pentru Educație Deschisă, în vederea desfășurării unor activități din cadrul evenimentului „Festivalul Copiilor” 2018, potrivit planurilor de situație, anexa nr. 1 și nr. 2 la prezenta hotărâre.
Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighişoara, Arhitectul Șef, Direcţia Administrarea Patrimoniului, Direcția Relaţii Publice și Comunicare, Compartimentul Centrul Național de Informare și Promovare Turistică, Serviciul Tehnic, Investiții – Urmărire Contracte, Monitorizare Servicii de Utilități Publice, Serviciul Public Poliţia Locală, Compartimentul Protecţie Civilă, Protecția muncii din cadrul Municipiului Sighișoara şi Asociația Pentru Educație Deschisă.

Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  1 ex. Direcția Relații Publice și Comunicare;

  2 ex. Direcția Administrarea Patrimoniului;

  1 ex. Compartimentul Centrul Național de Informare și Promovare Turistică;
  1 ex. Serviciul Tehnic, Investiții - Urmărire Contracte, Monitorizare Servicii de Utilități Publice;
  1 ex. Seviciul Public Poliția Locală;

  1 ex. Compartimentul Protecție Civilă, Protecția Muncii;

  1 ex. S.C. Ecoserv Sig S.R.L.; 

  1 ex. Asociația Pentru Educație Deschisă.
16 ex.
B.A.           
